APSTIPRINĀTS

ar LU 16.07.2025.

rīkojumu Nr. 1-4/317

**LATVIJAS UNIVERSITĀTES**

**VALSTS BUDŽETA FINANSĒTO STIPENDIJU PIEŠĶIRŠANAS**

**NOLIKUMS**

*Šim dokumentam grozījumu nav*

Izdots saskaņā ar Ministru kabineta

2024. gada 17. decembra noteikumu Nr. 818

„Noteikumi par stipendijām” 2. punktu

**I. Vispārīgie noteikumi**

1. Nolikumā lietotie termini:
   1. mēneša stipendija – piešķir no jauna katrā semestrī, izmaksā katru mēnesi, izņemot jūliju un augustu (doktorantiem 11 mēnešus gadā – stipendijas neizmaksā augustā), tās summa ir vienas minimālās mēneša stipendijas apjoms;
   2. paaugstinātā stipendija – tās apjoms nepārsniedz divu minimālo mēneša stipendiju apjomu;
   3. paaugstinātā ikmēneša stipendija – piešķir likumā noteiktajā apmērā skolotāju sagatavošanas studiju programmās, izmaksā katru mēnesi, izņemot jūliju un augustu;
   4. vienreizējā stipendija – piešķir vienu reizi semestrī, tās summa nepārsniedz divu minimālo mēneša stipendiju apjomu;
   5. grūtniecības stipendija – grūtniecības atvaļinājuma laikā piešķir minimālo stipendiju, to izmaksā uzreiz par diviem grūtniecības atvaļinājuma mēnešiem.
   6. sociālā stipendija – piešķir studējošojiem, kuri atbilst Ministru kabineta 2024. gada 17.decembra noteikumu Nr. 818 „Noteikumi par stipendijām” kritērijiem, stipendiju maksā mācību (studiju) gada ietvaros, bet ne vairāk kā 10 mēnešus mācību (studiju) gada laikā (neizmaksā jūlijā un augustā).
2. Uz valsts budžeta stipendiju var pretendēt Latvijas Universitātes (turpmāk – LU) studiju programmu pilna laika studējošie, izņemot doktorantus, kuri noslēguši darba līgumu saskaņā ar Augstskolu likuma 47.¹ pantu, un tematiskās grupas "Izglītība" nepilna laika studējošie, kuri sekmīgi studē valsts budžeta finansētajās studiju vietās, pilnībā iegūst attiecīgajam akadēmiskā gada semestrim paredzēto kredītpunktu skaitu (tai skaitā izglītojamā mobilitātes laikā) un reģistrējušies nākamajam studiju semestrim.
3. Uz paaugstināto ikmēneša stipendiju var pretendēt LU tematiskās jomas “Pedagogu izglītība un izglītības zinātne” programmu grupas “Pedagogu izglītība” pilna laika klātienes pirmā cikla augstākās izglītības studiju programmu studējošie, kuri sekmīgi studē valsts budžeta finansētajās studiju vietās, ir izpildījuši iepriekšējā semestra studiju plānā paredzētās saistības un reģistrējušies nākamajam studiju semestrim vai ir sākuši studijas 1. kursā un kuru uzņemšanas rezultāti atbilst Ministru kabineta 2024. gada 17.decembra noteikumos Nr. 818 „Noteikumi par stipendijām” (turpmāk tekstā – MK noteikumi) noteiktajām prasībām.
4. LU stipendiju fonds veidojas atbilstoši valsts budžeta finansēto vietu skaitam un iedalās šādi:
   1. fakultāšu stipendiju fonds bakalaura, profesionālo un maģistra studiju programmu studējošajiem atbilstoši LU noteiktajam budžeta studiju vietu skaitam attiecīgajā fakultātē;
   2. doktorantu stipendiju fonds studiju programmas apguvei;
   3. stipendiju fonds stipendijas izmaksām grūtniecības atvaļinājuma laikā;
   4. paaugstināto stipendiju fonds skolotāju sagatavošanas studiju programmu studentiem.
   5. stipendiju fonds tematiskās grupas "Izglītība" nepilna laika studējošajiem bakalaura un profesionālā bakalaura studiju programmās.
5. Stipendiju līdzekļu sadalījumu atbilstoši ar LU rīkojumu noteiktajam budžeta studiju vietu skaitam sagatavo Finanšu un uzskaites departaments un ar norādījumu nosaka LU kanclers.
6. Finanšu un uzskaites departaments nodrošina kontroli pār stipendiju fondu izlietojumu. LU stipendiju fonda atlikumu, kas veidojas katra gada 1. novembrī pēc visu rīkojumu par stipendiju piešķiršanu apstiprināšanas, novirza fakultāšu stipendiju fondā un sadala atbilstoši LU noteiktajam budžeta studiju vietu skaitam attiecīgajā fakultātē. Tādā gadījumā papildu stipendijas tiek piešķirtas pretendentiem ar nākamo labāko rezultātu attiecīgā semestra konkursā.
7. Minimālo stipendiju apmēru nosaka MK noteikumi. Attiecīgā fonda ietvaros LU Stipendiju piešķiršanas komisija var piešķirt paaugstinātu stipendiju.
8. Mēneša stipendiju stipendiātu skaits ir proporcionāls valsts finansēto studiju vietās studējošo skaitam attiecīgajā studiju programmā attiecīgajā studiju gadā, bet ne mazāks par vienu studējošo programmā.
9. Mēneša stipendijas tiek piešķirtas konkursa veidā attiecīgā stipendiju fonda līdzekļu ietvaros. Konkursa pamatkritērijs ir studējošā sekmes. Ja diviem vai vairākiem stipendijas pretendentiem ir līdzvērtīgi sekmju un zinātniskās darbības rādītāji, tad stipendiju vispirms piešķir:
   1. personai ar invaliditāti;
   2. bārenim vai bez vecāku gādības palikušam bērnam līdz 24 gadu vecuma sasniegšanai;
   3. studējošajam, kura ģimenei, ar kuru viņam ir nedalīta saimniecība, stipendiju konkursa norises laikā ir piešķirts trūcīgas ģimenes (personas) statuss;
   4. studējošajam no daudzbērnu ģimenes (arī gadījumā, ja attiecīgās ģimenes bērni jau pilngadīgi, bet vismaz trīs no tiem nav vecāki par 24 gadiem un mācās vispārējās vai profesionālās izglītības iestādē vai studē augstskolā vai koledžā, vai 11 mēnešus pilda valsts aizsardzības dienestu);
   5. studējošajam, kuram ir viens vai vairāki bērni.
10. Pretendenti 10 dienu laikā no semestra reģistrācijas nedēļas sākuma piesakās mēneša stipendijas saņemšanai LU informatīvajā sistēmā (turpmāk – LUIS).
11. Pretendentiem nolikuma 10. punktā minētajā termiņā jāuzrāda pieteikšanās brīdī derīgi dokumenti, kas apliecina, ka studējošajam ir tiesības pretendēt uz stipendiju saskaņā ar nolikuma 9.1., 9.2., 9.3., 9.4. vai 9.5. punktā minētajiem kritērijiem, un jāiesniedz to kopijas ar fakultātes dekāna norādījumu apstiprinātam darbiniekam (doktoranti – ar Doktorantūras skolas direktora norādījumu apstiprinātam darbiniekam). Pretendenta atbilstība minētajam kritērijam netiek izvērtēta, ja nav iesniegti attiecīgie dokumenti.
12. Dekāns (doktorantiem – Doktorantūras skolas direktors) nodrošina pretendenta iesniegto dokumentu pieņemšanu.
13. Ar fakultātes dekāna norādījumu apstiprināts darbinieks (doktorantiem – ar Doktorantūras skolas direktora norādījumu apstiprināts darbinieks) pēc nolikuma 11. punktā minēto dokumentu saņemšanas nekavējoties atzīmē attiecīgo dokumentu saņemšanu LUIS.

**II. Fakultāšu stipendiju fonda konkurss**

1. No fakultāšu stipendiju fonda izmaksā:
   1. mēneša stipendijas (10 mēnešus gadā – stipendijas neizmaksā jūlijā un augustā);
   2. vienreizējās stipendijas:
      1. vienreizējās stipendijas pieteikumu vērtēšanas kritēriji:
         1. studentam jābūt sekmīgam;
         2. apgrūtināti materiālie apstākļi, kas ietekmē studijas;
   3. paaugstinātās stipendijas:
      1. paaugstinātās stipendijas pieteikumu vērtēšanas kritēriji:
         1. rekomendācija par zinātnisko pētniecību, izaugsmi un līdzdalību LU sabiedriskajā dzīvē un pēdējā pabeigtā semestra vidējā svērtā atzīme, ņemot vērā sekmes A un B daļas studiju kursos, ne zemāka par 7,5 (pirmā studiju semestra studējošie konkursā piedalās ar uzņemšanas rezultātiem, kas izteikti 10 ballu skalā);
         2. apgrūtināti materiālie apstākļi, kas ietekmē studijas.
   4. paaugstinātās ikmēneša stipendijas skolotāju sagatavošanas studiju programmās:
      1. paaugstinātās ikmēneša stipendijas skolotāju sagatavošanas studiju programmās pieteikumu vērtēšanas kritērijus nosaka MK noteikumi;
      2. ja studējošajam ir piešķirta paaugstinātā ikmēneša stipendija skolotāju sagatavošanas studiju programmā, citu valsts budžeta finansēto stipendiju izmaksu, ja tāda ir tikusi piešķirta iepriekš, pārtrauc ar nākamā mēneša 1. datumu.
2. Stipendiju konkursa kritēriji fakultāšu stipendiju fondam:
   1. pretendenta atbilstība nolikuma 2. punktā minētajiem kritērijiem;
   2. pretendenta iepriekšējā semestra sekmes[[1]](#footnote-1), kas izteiktas kā vidējā svērtā atzīme, ņemot vērā sekmes A un B daļas studiju kursos (izmantojot vidējās svērtās atzīmes aprēķinu LU noteiktā kārtībā ikgadējam konkursam uz valsts budžeta finansētajām vietām); pirmā studiju semestra studējošie konkursā piedalās ar uzņemšanas rezultātiem, kas izteikti 10 ballu skalā.
3. Fakultātes stipendiju fonda ietvaros fakultātes dekāns, saskaņojot to ar fakultātes studentu pašpārvaldi, izdod norādījumu par pieejamo stipendiju apjomu semestrī studiju programmā un studiju gadā, kurā ir valsts budžeta finansētas studiju vietas. Fakultātes izpilddirektors nodrošina attiecīgo lēmumu ievadi attiecīgajā LUIS sadaļā.
4. Konkursu uz fakultāšu stipendiju fonda stipendiju pretendentiem veic LUIS, pamatojoties uz nolikuma 15.2. punkta kritērijiem. Ja nolikuma 15.2. punktā minētie kritēriji nav pietiekami stipendiātu noteikšanai, tad kā papildu kritēriju ņem vērā pretendentu iepriekšējā semestra sekmes A daļas studiju kursos, kas izteiktas kā vidējā svērtā atzīme. Fakultātes dekāns nodrošina rīkojuma projekta par stipendiju piešķiršanu sagatavošanu un iesniegšanu LU Stipendiju piešķiršanas komisijai.
5. Pēc pieteikšanās termiņa beigām Studentu servisa direktors nodrošina stipendiju konkursa tehnisku norisi LUIS.
6. Konkursa rezultātus publisko LUIS pēc LU rīkojuma izdošanas.
7. Pretendenti, kuri vēlas saņemt nolikuma 14.2. punktā noteikto vienreizējo stipendiju, iesniedz pieteikumu (1. pielikums) ar fakultātes dekāna norādījumu apstiprinātam darbiniekam, pievienojot dokumentus, kas apliecina nolikuma 14.2.1. punktā minētos kritērijus. Pretendenti, kuri vēlas saņemt nolikuma 14.3. punktā minēto paaugstināto stipendiju, iesniedz pieteikumu (1. pielikums) ar fakultātes dekāna norādījumu apstiprinātam darbiniekam, pievienojot dokumentus, kas apliecina nolikuma 14.3.1. punktā minētos kritērijus.
8. Vienreizējās un paaugstinātās ikmēneša stipendijas saņemšanai iesniegtos pieteikumus izvērtē fakultātes dekāns vai dekāna norīkota persona, ņemot vērā pretendenta iesniegtos dokumentus, 20 darba dienu laikā. Pēc izvērtēšanas dekāns vai dekāna norīkota persona sniedz priekšlikumu LU Stipendiju piešķiršanas komisijai par stipendiju piešķiršanu un nodrošina atbilstošu rīkojuma projektu ievadi LUIS.
9. Vienreizējām un paaugstinātajām stipendijām izmantojami ne vairāk kā 5% no attiecīgās fakultātes stipendiju fonda. Gan vienreizējās, gan paaugstinātās stipendijas apmērs semestra laikā nepārsniedz divu minimālo mēneša stipendiju apmēru. Paaugstinātām ikmēneša stipendijām skolotāju sagatavošanas studiju programmu studentiem izmantojams IZM piešķirtais finansējums šim mērķim.

**III. Doktorantu stipendiju fonda konkurss**

1. No doktorantu stipendiju fonda izmaksā:
   1. mēneša stipendijas (11 mēnešus gadā – stipendijas neizmaksā augustā);
   2. vienreizējās stipendijas:
      1. vienreizējās stipendijas pieteikumu vērtēšanas kritēriji:
         1. rekomendācija, kas apliecina sekmīgu individuālā studiju plāna izpildi un sasniegumus pētniecībā;
         2. apgrūtināti materiālie apstākļi, kas ietekmē studijas;
   3. paaugstinātās stipendijas:
      1. paaugstinātās stipendijas pieteikumu vērtēšanas kritēriji:
         1. rekomendācija, kas apliecina sekmīgu individuālā studiju plāna izpildi un sasniegumus pētniecībā;
         2. apgrūtināti materiālie apstākļi, kas ietekmē studijas.
2. Stipendiju konkursa kritēriji doktorantu stipendiju fondam:
   1. pretendenta atbilstība nolikuma 2. punktā minētajiem kritērijiem;
   2. pretendenta iepriekšējā studiju gada individuālā darba pārskata izvērtējums nozares doktorantūras padomē un Doktorantūras skolas direktora norādījumā noteiktie stipendiju konkursa kritēriji; pirmā studiju semestra studējošie konkursā piedalās ar uzņemšanas rezultātiem.
3. Doktorantu stipendiju fonda ietvaros Doktorantūras skolas direktors izdod norādījumu par pieejamo stipendiju apjomu semestrī katrā doktora studiju programmā, kurā ir valsts budžeta finansētas studiju vietas. Doktorantūras skolas direktors nodrošina attiecīgo lēmumu ievadi attiecīgajā LUIS sadaļā.
4. Doktorantūras skola sagatavo LU Stipendiju piešķiršanas komisijai nepieciešamo informāciju par pretendentiem, kuri pieteikušies LU doktorantu stipendiju fonda stipendijām. Apkopoto informāciju un LU rīkojuma projektu iesniedz LU Stipendiju piešķiršanas komisijai, kura lemj par stipendiju piešķiršanu.
5. Pretendenti, kuri vēlas saņemt nolikuma 23.2. punktā minēto vienreizējo stipendiju, iesniedz pieteikumu (sk. pielikumā) ar Doktorantūras skolas direktora norādījumu apstiprinātam darbiniekam, pievienojot dokumentus, kas apliecina nolikuma 22.3.1. punktā minētos kritērijus.
6. Vienreizējās stipendijas saņemšanai iesniegtos pieteikumus izvērtē zinātņu prorektors, ņemot vērā pretendenta iesniegtos dokumentus, 10 darba dienu laikā. Pēc izvērtēšanas prorektors sniedz priekšlikumu LU Stipendiju piešķiršanas komisijai par stipendiju piešķiršanu un ar Doktorantūras skolas direktora norādījumu apstiprināts darbinieks nodrošina atbilstošu rīkojuma projektu ievadi LUIS.
7. Vienreizējām un paaugstinātajām stipendijām izmantojami ne vairāk kā 5% no doktorantu stipendiju fonda. Gan vienreizējās, gan paaugstinātās stipendijas apmērs semestra laikā nedrīkst pārsniegt divu minimālo stipendiju apmēru.

**IV. Stipendiju fonds stipendijas izmaksām grūtniecības atvaļinājuma laikā**

1. Studējošie, kuri var saņemt stipendiju no stipendiju fonda stipendijas izmaksām grūtniecības atvaļinājuma laikā, iesniedz pieteikumu (sk. pielikumā) Studentu servisā, pievienojot izrakstu no stacionārā/ambulatorā pacienta medicīniskās kartes vai darba nespējas lapu.
2. Ja pretendenta iesniegtie dokumenti atbilst normatīvajos aktos noteiktajam, Studentu serviss sagatavo rīkojuma projektu par stipendijas piešķiršanu, ņemot vērā stipendiju fonda stipendiju izmaksām grūtniecības atvaļinājuma laikā apmēru. Par stipendijas piešķiršanu lemj LU Stipendiju piešķiršanas komisija. Studentu servisa direktors nodrošina pretendenta iesniegto dokumentu pieņemšanu, atbilstības MK noteikumos un šajā nolikumā noteiktajiem kritērijiem pārbaudi un stipendiju piešķiršanas lietvedību.
3. Stipendijas apmērs ir divu studējošajiem paredzēto minimālo stipendiju apmērā.

**V. Stipendijas “Studētgods” konkurss**

1. Studējošais piesakās “Studētgods” stipendijai, ja viņš atbilst MK noteikumu kritērijiem;
2. Studējošais katrā mācību (studiju) gadā līdz 20. septembrim un 20. februārim elektroniski iesniedz pieteikumu sociālās stipendijas “Studētgods” saņemšanai portālā www.latvija.lv.
3. LU Stipendiju piešķiršanas komisija, saņemot Valsts izglītības informācijas sistēmā sarakstu ar LU studējošajiem, kuri ir pieteikušies stipendijai “Studētgods”, un informāciju par atbilsību MK noteikumu kritērijiem, sniedz priekšlikumu vadībai pieņemt lēmumu piešķirt vai nepiešķirt stipendiju “Studētgods”. Konkursa rezultāti pieejami Valsts izglītības informācijas sistēmā.
4. Stipendiju “Studētgods” izmaksā 1 reizi mēnesī, tai skaitā studiju mobilitātes laikā MK noteikumu noteiktajā apmērā.
5. Ja studējošais zaudē atbilstību vismaz vienam no nolikuma MK noteikumos minētajiem kritērijiem, LU Stipendiju piešķiršanas komisija pieņem lēmumu apturēt vai izbeigt stipendijas “Studētgods” izmaksu. Stipendijas izmaksu pārtrauc uz LU rīkojuma pamata.
6. Stipendijas “Studētgods” piešķiršana neierobežo tiesības pretendēt un saņemt citas šajā nolikumā noteiktās stipendijas.

**VI. Pretendentu un stipendiātu atbildība**

1. Pretendents ir atbildīgs par stipendijas saņemšanai sniegtās informācijas patiesumu un atbilstību MK noteikumos un šai nolikumā minētajām prasībām.
2. Ja stipendijas saņemšanas laikā LU atklāj, ka studējošais pieteikumā sniedzis nepatiesas ziņas vai neizpilda studiju plānā paredzētās akadēmiskās saistības, vai pārkāpj LU Studējošo iekšējās kārtības noteikumus, LU stipendijas izmaksu pārtrauc. Šī punkta izpildi kontrolē dekāns (doktorantiem – Doktorantūras skola). Stipendijas izmaksu pārtrauc uz LU rīkojuma pamata.
3. Studējošajam, kuram ir piešķirta mērķstipendija no Eiropas Sociālā fonda finansēto projektu līdzekļiem, stipendijas izmaksu pārtrauc ar pirmo mēnesi no mērķstipendijas piešķiršanas datuma. Ja pretendents pieteikumā sniedzis nepatiesas ziņas, to uzskata par LU Studējošo iekšējās kārtības noteikumu būtisku pārkāpumu un piemēro paredzēto disciplinārsodu – brīdinājumu par eksmatrikulāciju vai eksmatrikulāciju.
4. Pretendents pieteikumu iesniegšanai paredzētajā laikā ievada LUIS attiecīgajā sadaļā informāciju par banku un norēķinu kontu, uz kuru pārskaitīt piešķirto stipendiju. Ja pretendents šajā laikā nav iesniedzis prasīto informāciju, LU Stipendiju piešķiršanas komisija lemj par stipendijas piešķīruma anulēšanu.

Pielikums

Latvijas Universitātes valsts budžeta finansēto

stipendiju piešķiršanas nolikumam

**Iesniegums stipendijas saņemšanai**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | Studējošais |  | | | | | | |  | | | | | |
|  |  | *(vārds)* | | | | | | | *(uzvārds)* | | | | | |
| 2. | Pieprasītais stipendijas apmērs semestrī (*euro*) | | | | |  | | | | | | | | |
| 3. | Stipendijas veids | | | | | | minimālā | | | | vienreizējā | | | |
| 4. | Vienreizējās stipendijas pieprasījuma pamatojums | | | | | | | | | | | | | |
| 5. | Personas kods | | |  | | | | | | | | | | |
| 6. | Studenta apliecības numurs | | |  | | | | | | | | | | |
| 7. | Augstskolas nosaukums | | | Latvijas Universitāte | | | | | | | | | | |
| 8. | Studiju programma | bakalaura | | profesionālās augstākās izglītības | | | maģistra | | | rezidenta | | | doktora | |
| 9. | Studiju programmas nosaukums | | | |  | | | | | | | | | |
| 10. | Dzīvesvieta | | |  | | | | | | | | | | |
| 11. | Tālruņa numurs,  e-pasts | | |  | | | | | | | | | | |
| 12. | Ziņas par studējošo | | | | | | | | | | | | | |
| 12.1. | persona ar invaliditāti | | | | | | | | | | | jā | | nē |
| 12.2. | bārenis vai bez vecāku apgādības palicis bērns līdz 24 gadu vecuma sasniegšanai | | | | | | | | | | | jā | | nē |
| 12.3. | studējošā ģimenei pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu noteicis atbilstību trūcīgas ģimenes (personas) statusam | | | | | | | | | | | jā | | nē |
| 12.4. | studējošais ir no daudzbērnu ģimenes (arī gadījumā, ja attiecīgās ģimenes bērni jau pilngadīgi, bet vismaz trīs no tiem nav vecāki par 24 gadiem un mācās vispārējās vai profesionālās izglītības iestādē vai studē augstskolā vai koledžā pilna laika klātienē) | | | | | | | | | | | jā | | nē |
| 12.5. | studējošam ir viens vai vairāki bērni | | | | | | | | | | | jā | | nē |
| 12.6. | sociāli apdrošināta persona | | | | | | | | | | | jā | | nē |
| 12.7. | pašnodarbinātais | | | | | | | | | | | jā | | nē |
| 12.8. | darbavieta | | | | | | | | | | | | | |
| 12.9. | valsts sociālā pabalsta saņēmējs | | | | | | | | | | | jā | | nē |
| 12.10. | invaliditātes/apgādnieka zaudējuma pensijas saņēmējs | | | | | | | | | | | jā | | nē |
| 13. | Apgādājamie, ar kuru studējošais dzīvo nedalītā saimniecībā | | | | | | | | | | | | | |
|  | apgādājamā vārds, uzvārds | | dzimšanas gads | radniecība | | | | nodarbošanās (mācību iestādes nosaukums) | | | | | | |
|  | |  |  | | | |  | | | | | | |
|  | |  |  | | | |  | | | | | | |
|  | |  |  | | | |  | | | | | | |
|  | |  |  | | | |  | | | | | | |
| 14. | Vai studējošais saņem mērķstipendiju no Eiropas Sociālā fonda finansēto projektu līdzekļiem | | | | | | | | | | | jā | | nē |
| 15. | Dokumenti, kas apliecina iesniegumā norādītos datus (pielikums) | | | | | | | | | | | | | |

|  |  |  |
| --- | --- | --- |
| 16. | Stipendijas pieprasītāja apliecinājums  Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apliecinu, ka visas šajā iesniegumā sniegtās ziņas ir patiesas. Ja nepieciešams, pilnvaroju stipendiju piešķiršanas komisiju pārbaudīt un precizēt sniegtās ziņas, kā arī iegūt informāciju no pirmavotiem.  Ja man tiks piešķirta stipendija no Eiropas Sociālā fonda finansēto projektu līdzekļiem, piecu darbdienu laikā informēšu augstākās izglītības iestādi. Esmu informēts(-a), ka par nepatiesu ziņu sniegšanu stipendiju piešķiršanas komisija var atteikties piešķirt stipendiju vai pieprasīt atmaksāt nepamatoti saņemto stipendiju. | |
| 17. | Informācija par studējošā bankas kontu | |
| banka |  |
| filiāle |  |
| norēķinu konts |  |
|  |  |  |

|  |  |  |  |
| --- | --- | --- | --- |
| Studējošais |  |  |  |
|  | (vārds, uzvārds)  (paraksts) |  | (datums) |

Piezīme. Dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

1. Studējošie, kuri semestri pirms stipendiju piešķiršanas perioda ir studējuši ārvalstīs, stipendiju konkursā piedalās ar sekmēm, kas iegūtas iepriekšējā semestrī, kad viņi studējuši LU. [↑](#footnote-ref-1)